1)

Lisätään 123 artiklan jälkeen seuraava teksti: ”IV A OSASTO YHTEISÖJEN ENSIMMÄISEN OIKEUSASTEEN TUOMIOISTUIMEN PÄÄTÖSTEN UUDELLEENKÄSITTELY 123 b artikla Perustetaan erityisjaosto, jonka tehtävänä on päättää 123 d artiklassa määrätyin edellytyksin, onko yhteisöjen ensimmäisen oikeusasteen tuomioistuimen päätös aiheellista käsitellä uudelleen perussäännön 62 artiklan mukaisesti. Tähän jaostoon kuuluu yhteisöjen tuomioistuimen presidentti ja ne neljä viiden tuomarin jaostojen puheenjohtajista, jotka nimetään noudattaen tämän työjärjestyksen 6 artiklassa määrättyä järjestystä. 123 c artikla Heti kun EY:n perustamissopimuksen 225 artiklan 2 tai 3 kohdan tai Euratomin perustamissopimuksen 140 a artiklan 2 tai 3 kohdan nojalla tehtävän päätöksen julistamispäivä on vahvistettu, yhteisöjen ensimmäisen oikeusasteen tuomioistuimen kirjaamo ilmoittaa siitä yhteisöjen tuomioistuimen kirjaamolle. Ensin mainittu antaa viimeksi mainitulle kyseisen päätöksen tiedoksi heti sen julistamisen jälkeen. 123 d artikla Ensimmäisen julkisasiamiehen ehdotus käsitellä yhteisöjen ensimmäisen oikeusasteen tuomioistuimen päätös uudelleen toimitetaan yhteisöjen tuomioistuimen presidentille, ja tästä toimituksesta ilmoitetaan samanaikaisesti kirjaajalle. Kun yhteisöjen ensimmäisen oikeusasteen tuomioistuimen päätös on tehty EY:n perustamissopimuksen 225 artiklan 3 kohdan tai Euratomin perustamissopimuksen 140 a artiklan 3 kohdan nojalla, kirjaaja ilmoittaa välittömästi yhteisöjen ensimmäisen oikeusasteen tuomioistuimelle, kansalliselle tuomioistuimelle, kansallisessa tuomioistuimessa vireillä olevan asian asianosaisille sekä perussäännön 62 a artiklan toisessa kohdassa tarkoitetuille muille osapuolille uudelleenkäsittelyä koskevasta ehdotuksesta. Uudelleenkäsittelyä koskevan ehdotuksen saatuaan presidentti nimeää esittelevän tuomarin 123 b artiklassa mainitun jaoston tuomareista. Tämä jaosto päättää esittelevän tuomarin kertomuksen perusteella, onko yhteisöjen ensimmäisen oikeusasteen tuomioistuimen päätös aiheellista käsitellä uudelleen. Päätöksessä käsitellä yhteisöjen ensimmäisen oikeusasteen tuomioistuimen päätös uudelleen ilmoitetaan kysymykset, jotka ovat uudelleenkäsittelyn kohteena. Kun yhteisöjen ensimmäisen oikeusasteen tuomioistuimen päätös on tehty EY:n perustamissopimuksen 225 artiklan 2 kohdan tai Euratomin perustamissopimuksen 140 a artiklan 2 kohdan nojalla, kirjaaja ilmoittaa välittömästi yhteisöjen ensimmäisen oikeusasteen tuomioistuimelle, tämän tuomioistuimen käsittelemän asian asianosaisille sekä perussäännön 62 a artiklan toisessa kohdassa tarkoitetuille muille osapuolille yhteisöjen tuomioistuimen päätöksestä käsitellä yhteisöjen ensimmäisen oikeusasteen tuomioistuimen päätös uudelleen. Kun yhteisöjen ensimmäisen oikeusasteen tuomioistuimen päätös on tehty EY:n perustamissopimuksen 225 artiklan 3 kohdan tai Euratomin perustamissopimuksen 140 a artiklan 3 kohdan nojalla, kirjaaja ilmoittaa välittömästi yhteisöjen ensimmäisen oikeusasteen tuomioistuimelle, kansalliselle tuomioistuimelle, kansallisessa tuomioistuimessa vireillä olevan asian asianosaisille sekä perussäännön 62 a artiklan toisessa kohdassa tarkoitetuille muille osapuolille yhteisöjen tuomioistuimen päätöksestä käsitellä yhteisöjen ensimmäisen oikeusasteen tuomioistuimen päätös uudelleen tai jättää käsittelemättä se uudelleen. Päätöksestä käsitellä yhteisöjen ensimmäisen oikeusasteen tuomioistuimen päätös uudelleen julkaistaan ilmoitus Euroopan unionin virallisessa lehdessä. 123 e artikla Päätös käsitellä uudelleen yhteisöjen ensimmäisen oikeusasteen tuomioistuimen päätös annetaan tiedoksi perussäännön 62 a artiklan toisessa kohdassa mainituille asianosaisille ja muille osapuolille. Jäsenvaltioille, ETA-sopimuksen muille sopimusvaltioille kuin jäsenvaltioille sekä EFTAn valvontaviranomaiselle toimitettavaan tiedoksiantoon liitetään käännös yhteisöjen tuomioistuimen päätöksestä tämän työjärjestyksen 104 artiklan 1 kohdan ensimmäisessä ja toisessa alakohdassa määrätyin edellytyksin. Yhteisöjen tuomioistuimen päätös annetaan lisäksi tiedoksi yhteisöjen ensimmäisen oikeusasteen tuomioistuimelle ja, kun kyse on EY:n perustamissopimuksen 225 artiklan 3 kohdan tai Euratomin perustamissopimuksen 140 a artiklan 3 kohdan nojalla tehdystä yhteisöjen ensimmäisen oikeusasteen tuomioistuimen päätöksestä, kyseessä olevalle kansalliselle tuomioistuimelle. Kuukauden kuluessa edellisessä kohdassa tarkoitetusta tiedoksiannosta asianosaiset ja muut osapuolet, joille yhteisöjen tuomioistuimen päätös on annettu tiedoksi, voivat jättää kirjelmiä tai kirjallisia huomautuksia kysymyksistä, jotka ovat uudelleenkäsittelyn kohteena. Heti kun yhteisöjen ensimmäisen oikeusasteen tuomioistuimen päätös on päätetty käsitellä uudelleen, ensimmäinen julkisasiamies nimeää uudelleenkäsittelystä vastaavan julkisasiamiehen. Presidentti vahvistaa esittelevän tuomarin nimettyään päivän, jona esittelevä tuomari esittää alustavan kertomuksen yhteisöjen tuomioistuimen yleiskokoukselle. Tässä kertomuksessa on esittelevän tuomarin ehdotukset mahdollisten asian valmisteluun liittyvien toimenpiteiden toteuttamisesta, ratkaisukokoonpanosta, jolle uudelleenkäsittely on aiheellista siirtää, tarpeesta järjestää suullinen pääkäsittely sekä julkisasiamiehen kannanottoa koskevista menettelytavoista. Yhteisöjen tuomioistuin päättää julkisasiamiestä kuultuaan jatkotoimista, joihin esittelevän tuomarin on ehdotusten johdosta ryhdyttävä. Kun uudelleenkäsittelyn kohteena oleva yhteisöjen ensimmäisen oikeusasteen tuomioistuimen päätös on tehty EY:n perustamissopimuksen 225 artiklan 2 kohdan tai Euratomin perustamissopimuksen 140 a artiklan 2 kohdan nojalla, yhteisöjen tuomioistuin päättää oikeudenkäyntikuluista.”